Kamu bisa jelasin ke aku soal Big Air Shougang dalam bahasa melayu?

Big Air Shougang () ialah sebuah stadium sukan yang terletak di Daerah Shijingshan, Beijing, China, yang dibina untuk menganjurkan acara big air dalam Sukan Olimpik Musim Sejuk 2022. Big Air Shougang turut merupakan gelanggang big air kekal yang pertama di dunia.

Big Air Shougang terletak di tapak bekas kilang keluli Kumpulan Shougang yang ditutup pada Januari 2011 kerana pencemaran udaranya. Projek pembinaan dijalankan dari 2018 hingga 1 November 2019.

Kemudahan sukan ini merupakan salah satu daripada dua tempat pertandingan yang dibina di Beijing untuk Sukan Olimpik Musim Sejuk 2022, dan satu-satunya tempat pertandingan bagi acara sukan salji di bandar itu. Empat acara berpingat telah dipertandingkan pada temasya tersebut: pertandingan big air ski gaya bebas untuk lelaki dan wanita, bersama-sama dengan pertandingan big air luncur papan salji untuk lelaki dan wanita. Tempat itu mendapat perhatian orang ramai kerana lokasinya di kawasan perindustrian tanpa mempunyai salji yang bersebelahan dengan menara penyejuk dan jauh dari kawasan pergunungan.

Selepas Sukan Olimpik 2022 tamat, kemudahan sukan ini akan digunakan sebagai pusat latihan atlet profesional dan pasukan sukan serta pusat pemilihan pemain simpanan belia. Pada musim panas pula, kemudahan sukan ini akan menjadi pusat sukan bagi sukan ekstrem, datarannya pula akan digunakan untuk mengadakan aktiviti perniagaan, sukan dan budaya.。